钦定古今图书集成/明伦汇编/氏族典/第573卷 > 完颜襄
## 钦定古今图书集成/明伦汇编/氏族典/第573卷 > 完颜襄

按《金史宗干传》：宗干子襄，本名永庆，海陵母弟，为辅
国上将军，卒。天德二年，追封卫王。子和尚，追封应国
公，赐名乐善。大定间，家奴小僧月一，妄言“和尚熟寝
之，次有异征，襄妃僧酷以为信然，召李端卜之，端云：
当为天子家奴，李添寿上变，僧酷、和尚下吏验问有
状，皆伏诛。”

===完颜衮===按《金史宗干传》：“宗干子衮，本名蒲甲，亦作蒲家。杰骜
强悍，海陵不喜其为人。初为辅国上将军。天德初，加
特进，封王，为吏部尚书，判大宗正事。海陵忌之。家奴
喝里知海陵疑蒲家乃上变，告之，言与谟卢瓦等谋
反，鞫之无状。海陵怒，使使者往械蒲家等至中都，不
复究问，斩之于市。”